
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1193 


13 Σεπτεμβρίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Διενέργεια Ειδκών Οικονομικών Επιθεωρήσεων στα 
Νομικά Πρόσωπα και Οργανισμούς υπαγόμενα 

υπό τον Υπουργό Εθνικής Άμυνας. 1 

Παράταση της προθεσμίας της παρ. 4 του άρθρου 37 
του Ν. 2963/2001 (Α' 268) για τη διαπίστευση δημο¬ 
σίων ΚΤΕΟ και τροποποίηση της υπ. αριθμ. 
Φ2/75443/3519/ 25.10.99 απόφασης του Υπουργού 
Μεταφορών και Επικοινωνιών (Β' 1989) με θέμα «Κα¬ 
θορισμός προσόντων υπαλλήλωνπου συμμετέχουν 


στο έργο του τεχνικού ελέγχου των οχημάτων». 2 

Τροποποίηση της Υ. Α. 32591 /3257/2001 περί όρων και 
προϋποθέσεων ορισμού φορέων ελέγχων οχημά¬ 
των κατά ΑΟΒ. 3 


Τ ροποποίηση της 2389/5.8.2002 απόφασης για τη Συ¬ 
γκρότηση Επιτροπής Παρακολούθησης του Προ¬ 
γράμματος «ΠΟΛΙΤΕΙΑ», της Περιφέρειας Αττικής. 4 
Ο προληπτικός έλεγχος της γνωστοποιηθείσας, σύμ¬ 
φωνα με το άρθρο 4β του Ν. 703/77, όπως ισχύει, 
συγκέντρωσης μεταξύ των Εταιρειών «ΠΕΙΡΑΙΩΣ 
ΧΡΗΜΑΤΟΔΟΤΙΚΕΣ ΜΙΣΘΩΣΕΙΣ Α.Ε.» και με δια¬ 
κριτικό τίτλο «ΠΕΙΡΑΙΩΣ ίθεείηρ Α.Ε.» και της Εται¬ 


ρείας «ΟΤΕ - ΕΕΑ3ΙΝΟ Α.Ε.» (Αναδημοσίευση). 5 

ΑΠΟΦΑΣΕΙ Σ 

Αριθ. Φ.887/3/197482/Σ. 88 (1) 


Διενέργεια Ειδικών Οικονομικών Επιθεωρήσεων στα Νο¬ 
μικά Πρόσωπα και Οργανισμούς υπαγόμενα υπό τον 
Υπουργό Εθνικής Άμυνας. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τις διατάξεις του άρθρου Ιπαρ. 3 και 4 του ΝΔ 496/74 
«Περί Λογιστικού των Νομικών Προσώπων Δημοσίου Δι¬ 
καίου», ΦΕΚΑ'-204. 

β. Τις διατάξεις του άρθρου 54 παρ. 3 του Ν 2362/95 
«Περί Δημοσίου Λογιστικού», ΦΕΚΑ' - 247. 

γ. Τις διατάξεις του άρθρου 25 του Ν 2292/95 «Οργά¬ 
νωση και λειτουργία Υπουργείου Εθνικής Άμυνας, Διοίκη¬ 
ση και Έλεγχος των Ενόπλων Δυνάμεων και άλλες διατά¬ 
ξεις, ΦΕΚΑ'-35. 


δ. Τις διατάξεις των άρθρων 25 και 77 του Ν.Δ. 721/70 
«Περί Οικονομικής Μερίμνης και Λογιστικού των Ενόπλων 
Δυνάμεων», ΦΕΚΑ'-251. 

ε. Τις διατάξεις των άρθρων 7 παρ. 1, 18 παρ. 2δ, ε και 
44 του ΣΚ 117-1 «Στρατιωτικός Κανονισμός Ελεγκτικού 
Σώματος». 

στ. Τηνυπ’ αριθμ. 29492/31.10.2001 κοινή απόφαση των 
Πρωθυπουργού και ΥΕΟΑ«Περί ανάθεσης αρμοδιοτήτων 
ΥΕΟΑ στον ΥΦΕΘΑ», ΦΕΚ Β' -1483. 

ζ. Φ.092.5/24/85913/Σ.204/5.3.2001/ΕΠΥΕΘΑ/ΔΟΙ/ 3β 
(ΝΔΑ-1-). 

η. Φ.092.5/41437Α/18.10.2000//ΕΠΥΕΘΑ/ΔΟΙ/3β (ΝΔΑ- 
1 -)· 

θ. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

2. Στα Νομικά Πρόσωπα και Οργανισμούς, τα υπαγόμε¬ 
να υπό τον Υπουργό Εθνικής Άμυνας δια του Γενικού Επι¬ 
τελείου Στρατού, θα διενεργούνται Ειδικές Οικονομικές 
Επιθεωρήσεις κατόπιν διαταγής μας, προκαλούμενης και 
από το Γ ενικό Επιτελείο Στρατού. 

Η παρούσα να δημοσιευθεί στην εφημερίδα της Κυβερ- 
νήσεως. 

Αθήνα, 5 Αυγούστου 2002 

Ο ΥΦΥΠΟΥΡΓΟΣ 

ΛΑΖΑΡΟΣ ΛΩΤΙΔΗΣ 
-♦- 

Αριθ. 48921/6420 (2) 

Παράταση της προθεσμίας της παρ. 4 του άρθρου 37 του 
Ν. 2963/2001 (Α' 268) για τη διαπίστευση δημοσίων 
ΚΤΕΟ και τροποποίηση της υπ. αριθμ. Φ2/75443/3519/ 
25.10.99 απόφασης του Υπουργού Μεταφορών και 
Επικοινωνιών (Β' 1989) με θέμα «Καθορισμός προσό¬ 
ντων υπαλλήλων που συμμετέχουν στο έργο του τε¬ 
χνικού ελέγχου των οχημάτων». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του άρθρου 86 παρ. 1 του Κ.Ο.Κ. που κυρώθηκε με 
τον Ν. 2696/99 (Α' 57). 

β) Του άρθρου 6 του Ν. 1350/83 (Α' 55) «Υποχρεωτικός 
Τεχνικός Έλεγχοςτων οδικών οχημάτων και άλλες διατά¬ 
ξεις». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ) Του άρθρου 29Ατου Ν. 1558/85 (Α' 137) «Κυβέρνηση 
και Κυβερνητικά Όργανα», όπως αυτό προστέθηκε με το 
άρθρο 27του Ν. 2081/92 (Α' 154) καιαντικαταστάθηκε με 
τηνπαρ. 2α του άρθρου 1 του Ν. 2469/1997 (Α'38) «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις». 

δ) Της παρ. 5 της ΥΑ Φ2/75443/3519/25.10.99 (ΒΊ 989). 

ε) Του άρθρου 37 παρ. 4του Ν. 2963/2001 (Α'268) «Ορ¬ 
γάνωση και λειτουργία των δημοσίων επιβατηγών μετα¬ 
φορών με λεωφορεία, τεχνικός έλεγχος οχημάτων και 
ασφάλεια χερσαίων μεταφορών και άλλες διατάξεις». 

2. Την ανάγκη τροποποίησης της ΥΑ Φ2/75443/3519/ 
25.10.99 (Β' 1989) ώστε η ισχύς των πιστοποιητικών ελε¬ 
γκτών ΚΤΕΟ που έχουν χορηγηθεί να παραταθείμέχριτην 
εφαρμογή των διατάξεων του άρθρου 37 παρ. 4 του Ν. 
2963/2001 (Α'268). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Η προθεσμία της παρ. 4 του άρθρου 37 του Ν. 2963/ 
2001 (Α' 268) για τη διαπίστευση των δημοσίων ΚΤΕΟ πα- 
ρατείνεται μέχρι την 23.11.2003. 

2. Η παρ. 5 της ΥΑ Φ2/75443/3519/25.10.99 (Β' 1989) 
αντικαθίσταται ως εξής: 

«5. Η ισχύς των χορηγηθέντων μέχρι σήμερα πιστοποι¬ 
ητικών ελεγκτών οχημάτων σε δημόσια ΚΤΕΟ, παρατεί- 
νεται μέχρι την ημερομηνία υποβολής αίτησης για τη δια¬ 
πίστευση του ΚΤΕΟ στο οποίο υπηρετούν σύμφωνα με 
τηνπαρ. 4του άρθρου 37του Ν. 2963/2001». 

Η ισχύς της παρούσας απόφασης αρχίζει από την ημερο¬ 
μηνία δημοσίευσήςτης στην Εφημερίδατης Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 2002 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-Φ- 

Αριθ. 48923/6422 (3) 

Τροποποίηση της Υ.Α. 32591/3257/2001 περί όρων και 
προϋποθέσεων ορισμού φορέων ελέγχων οχημάτων 
κατά ΑϋΒ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Π.Δ.104/99 (113 Α') «Προσαρμογή 
της Ελληνικής Νομοθεσίας προς τις διατάξεις της οδη¬ 
γίας 94/55/ΕΚ της 21ης Νοεμβρίου 1994 για την προσέγ¬ 
γιση των νομοθεσιών των κρατών μελών σχετικά με τις 
οδικές μεταφορές επικινδύνων εμπορευμάτων», όπως 
αυτές έχουν τροποποιηθεί και ισχύουν. 

2. - Τις διατάξεις της Υ.Α. 32591/3257/21.5.2001 (703 Β') 
«Όροι και προϋποθέσεις ορισμού φορέων ελέγχου οχη¬ 
μάτων μεταφοράς επικινδύνων εμπορευμάτων, όπως ορί¬ 
ζεται στην Ευρωπαϊκή Συμφωνία ΑϋΒ». 

3. Το 1584/1.7.2002 έγγραφο του Εθνικού Συμβουλίου 
Διαπίστευσης (ΕΣΥΔ) με το οποίο μας πληροφορεί ότι ο 
εκτιμώμενος χρόνος διαπίστευσης τεσσάρων φορέων 
ελέγχου κατά ΑϋΒ δεν θα υπερβεί την 31.10.2002. 

4. Το γεγονός ότι υπάρχει ανάγκη ορισμού φορέων για 
την διενέργεια των ειδικών τεχνικών επιθεωρήσεων στα 
οχήματα μεταφοράς επικίνδυνων εμπορευμάτων σύμφω¬ 


να με όσαπροβλέπονταιαπότη Συμφωνία ΑϋΒ καιτο Π.Δ. 
104/99 (113 Α') όπως τροποποιήθηκε και ισχύει. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Παρατείνονται μέχρι 31 Ιανουάριου 2003 οι εξουσιοδο¬ 
τήσεις φορέων ελέγχου ΑΩΒ που έχουν χορηγηθεί μέχρι σή¬ 
μερα με τις Φ. 105/49776/5463/1.8.2001 και Φ.105/ 
14063/1271/13.3.2002 αποφάσεις του Υπουργού Μεταφο¬ 
ρών και Επικοινωνιών, η λειτουργία της Επιστημονικής Επι¬ 
τροπής της παραγράφου β., του άρθρου 2, της 
32591/3257/21.5.2001 (703 Β') απόφασης του Υπουργού 
Μ.Ε. καθώς και η δυνατότητα αξιολόγησης νέων φορέων 
ελέγχου οχημάτων μεταφοράς επικίνδυνων εμπορευμάτων. 

Μέχρι την ανωτέρω ημερομηνία επιτρέπεται η έκδοση 
από τα Πανεπιστημιακά Εργαστήρια της παραγράφου δ., 
του άρθρου 2, της ανωτέρω απόφασης, προσωρινών πι¬ 
στοποιητικών - βεβαιώσεων, για την επάρκεια των εργα¬ 
στηρίων των φορέων ελέγχου οχημάτων μεταφοράς επι¬ 
κίνδυνων εμπορευμάτων, σύμφωνα με τα διαλαμβανόμε¬ 
να στην Υ.Α. 32591/3257/21.5.2001 και στην 77678/9146/ 
11.12.2001 εγκύκλιο του ΥΜΕ όπως ισχύουν. 

2. - Η Επιστημονική Επιτροπή της παραγράφου β., του 
άρθρου 2, της 32591/3257/21.5.2001 (703 Β') απόφασης 
του Υπουργού Μ.Ε. θεωρείται ότι βρίσκεται σε απαρτία με 
συμμετοχή τουλάχιστον τριών μελών εκ των οποίων το 
ένα θα είναι ο πρόεδρος ή ο αναπληρωτής του. Ως ανα¬ 
πληρωτής του εισηγητή ορίζεται ο Προϊστάμενος του Τε¬ 
χνικού Ελέγχου ΟχημάτωνήτουΤμήματος Τεχνικής Υπο¬ 
στήριξης της Δ/νσης Οδικής Ασφάλειας και Περιβάλλο¬ 
ντος του ΥΜΕ ή οι νόμιμοι αναπληρωτές τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 2002 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-Φ- 

Αριθ. 2678/ΣΧ.ΑΝ. (4) 

Τροποποίηση της 2389/5.8.2002 απόφασης για τη Συ¬ 
γκρότηση Επιτροπής Παρακολούθησης του Προ¬ 
γράμματος «ΠΟΛΙΤΕΙΑ», της Περιφέρειας Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υτιόψη: 

1. Τις διατάξεις του Ν. 2503/1997 (ΦΕΚ 107/Α/ 
30.5.1997) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις. 

2. Τις διατάξεις του άρθρου 2 παρ. 4 του Ν. 2880/2001 
«Πρόγραμμα “ΠΟΛΙΤΕΙΑ” για την μεταρρύθμιση και τον 
εκσυγχρονισμό της Δημόσιας Διοίκησης και άλλες διατά¬ 
ξεις» (ΦΕΚ9/30.1.2001 τ.Α'). 

3. Το υπ’ αριθμ. πρωτ.: ΔΙΔΙΜ/Φ5/2026/31.1.2002, έγ¬ 
γραφο του ΥΠ.ΕΣ.Δ.Δ.Α. με θέμα: «Αποστολή του Κανονι¬ 
σμού Εφαρμογής του Προγράμματος ΠΟΛΙΤΕΙΑ». 

4. Την υπ’ αριθμ. πρωτ.: 3082/1.10.2001, Απόφαση Συ¬ 
γκρότησης της Επιτροπής Παρακολούθησης του Προ¬ 
γράμματος «ΠΟΛΙΤΕΙΑ», της Περιφέρειας Αττικής. 

5. Την υπ’ αριθμ. πρωτ.: 1658/12.6.2002, Τροποποίηση της 
Απόφασης Συγκρότησης της Επιτροπής Παρακολούθησης 
του Προγράμματος «ΠΟΛΙΤΕΙΑ», της Περιφέρειας Αττικής. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

6. Την υπ’ αριθμ. πρωτ.: 2128/18.7.2002, Τροποποίηση της 
Απόφασης Συγκρότησης της Εππροπής Παρακολούθησης 
του Προγράμματος «ΠΟΛΙΤΕΙΑ», της Περιφέρειας Αττικής. 

7. Την υπ’ αριθμ. πρωτ.: 2389/5.8.2002, Τροποποίηση της 
Απόφασης Συγκρότησης της Επιτροπής Παρακολούθησης 
του Προγράμματος «ΠΟΛΙΤΕΙΑ», της Περιφέρειας Αττικής. 

8. Την ανάγκη προώθησης του Προγράμματος «ΠΟΛΙ¬ 
ΤΕΙΑ» στην Περιφέρεια Αττικής, αποφασίζουμε: 

Την τροποποίηση της 2389/5.8.2002, Απόφασης Συγκρό¬ 
τησης της Ομάδας Διοίκησης Έργου - Επιτροπής Παρακο¬ 
λούθησης του Προγράμματος «ΠΟΛΙΤΕΙΑ», ως ακολούθως: 

ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΟΥ Ε.Π. ΠΟΛΙΤΕΙΑ 
ΤΗΣ ΠΕΡΙΦΕΡΕΙΑΣ ΑΤΤΙΚΗΣ 

Πρόεδρος: Μιχαήλ Κυριακίδης, Γενικός Γραμματέας 
Περιφέρειας Αττικής. 

Αντιπρόεδρος: Δ. Παπανίκος, Γενικός Διευθυντής Περι¬ 
φέρειας Αττικής. 

Συντονιστής: Σγουρός Διονύσιος , Προϊστάμενος της 
Δ/νσης Σχεδιασμού και Ανάπτυξης - κλάδου ΠΕ Διοικη¬ 
τικού - Οικονομικού. 

Μέλη: 

1. Δοβανίδου Κυριακή, υπάλληλος της Δ/νσης Διοίκη¬ 
σης, Τμήμα Προσωπικού - κλάδου ΠΕ Διοικητικού - Οικο¬ 
νομικού. 

2. Καζάκη Σοφία, υπάλληλος της Δ/νσης Σχεδιασμού 
και Ανάπτυξης - κλάδου ΠΕ Μηχανικών Χωροταξίας και 
Περιφερειακής Ανάπτυξης. 

3. Καμπίτση Ελπίδα, υπάλληλος του γραφείου Διεθνών 
και Ευρωπαϊκών θεμάτων - κλάδου ΠΕ Φυσικών. 

4. Κοντονή Άννα, Πολιτικός Επιστήμονας - Ειδικό Επι¬ 
στημονικό Προσωπικό στο γραφείο Διεθνών και Ευρω¬ 
παϊκών Θεμάτων. 

5. Αμοργιανιώτης Γεώργιος, Δασάρχης Πάρνηθας. 

6. Σάντας Ηλίας, υπάλληλος της Δ/νσης Σχεδιασμού και 
Ανάπτυξης - κλάδου ΠΕ Διοικητικού - Οικονομικού. 

7. Σπάχος Κυριάκος, υπάλληλος της Δ/νσης Διοίκησης 
- κλάδου ΠΕ Πληροφορικής. 

8. Γ. Μαστοράκος, Δήμαρχος Ηρακλείου, εκπρόσωπος 
ΤΕΔΚΝΑ, αναπληρωτής Α. Μπαρτσώκας, Δ/κο Σ/λο Και- 
σαριανής. 

9. Δήμας Γρηγόριος, Διευθυντής Διεύθυνσης Διοίκη¬ 
σης Περιφέρειας Αττικής. 

10. Ηλιόπουλος Γεώργιος, εκπρόσωπος Νομαρχίας 
Αθηνών με αναπληρωτή τον Τιμοθέου Συλβέστρο. 

11. Χρυσουλάκης Γιάννης, εμπειρογνώμονας, Εθνικό 
Κέντρο Δημόσιας Διοίκησης. 

12. Μαγγίνα Δήμητρα, υπάλληλος της Δ/νσης Διοίκη¬ 
σης - κλάδου ΠΕ Διοικητικού Οικονομικού. 

13. Τσαγκανού Παναγιώτα, υπάλληλος της Δ/νσης Διοί¬ 
κησης - κλάδου ΠΕ Διοικητικού Οικονομικού. 

Γ ραμματεία: 

1. Τριομάτη Ουρανία, υπάλληλος της Δ/νσης Σχεδια- 
σμού και Ανάπτυξης - κλάδου ΔΕ. 

2. Γράψας Γεράσιμος, υπάλληλος της Δ/νσης Σχεδια- 
σμού και Ανάπτυξης - κλάδου ΠΕ Χημικών Μηχανικών. 

3. Κωνσταντόπουλος Ανδρέας, υπάλληλος της Δ/νσης 
Σχεδιασμού και Ανάπτυξης - κλάδου ΠΕ Διοικητικού - 
Οικονομικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2002 
Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


(5) 

* Ο προληπτικός έλεγχος της γνωστοποιηθείσας, σύμ¬ 
φωνα με το άρθρο 4β του Ν. 703/77, όπως ισχύει, συγ¬ 
κέντρωσης μεταξύ των Εταιρειών «ΠΕΙΡΑΙΩΣ ΧΡΗΜΑ¬ 
ΤΟΔΟΤΙΚΕΣ ΜΙΣΘΩΣΕΙΣ Α.Ε.» και με διακριτικό τίτλο 
«ΠΕΙΡΑΙΩΣ Εθαείηρ Α.Ε.» και της Εταιρείας «ΟΤΕ - 
ΕΕΑ5ΙΝΟ Α.Ε.». 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

(ΑΠΟΦΑΣΗ 1 ΑΡΙΟΜ. 201 /ΙΙΙ/2001) 

Συνεδρίασε στην αίθουσα 611 του Υπουργείου Ανάπτυ¬ 
ξης (Γ.Γ. Εμπορίου) την 29 Νοεμβρίου 2001, ημέρα Πέ¬ 
μπτη και ώρα 13:00 μ.μ., με την εξής σύνθεση: 

Πρόεδρος: Ηλίας Σουφλερός κωλυομένου του Δημή- 
τρη Τζουγανάτου 
Μέλη: Ηλίας Βλάσσης 
Θεόδωρος Δεληγιαννάκης 

Δημόκριτος Άμαλλος, κωλυομένου του τακτικού Πανα¬ 
γιώτη Μαντζουράνη, 

Αντώνιος Μέγγουλης, κωλυομένου του τακτικού Κων¬ 
σταντίνου Ηλιόπουλου, 

Λεωνίδας Νικολούζος 
Ιωάννης Κατσουλάκος 
Χαρίσιος Ταγαράς και 
Νικόλαος Βέπας 

Γ ραμματέας: Σωτηρία Πανιέρα, κωλυομένης της τακτι¬ 
κής Αλεξάνδρας-Μαρίας Ταραμπίκου 
Θέμα της συνεδριάσεως ήταν ο προληπτικός έλεγχος 
της από 9.7.2001 γνωστοποιηθείσας, σύμφωνα με το άρ¬ 
θρο 4β του Ν. 703/77, όπως ισχύει, συγκέντρωσης μετα¬ 
ξύ των Εταιρειών «ΠΕΙΡΑΙΩΣ ΧΡΗΜΑΤΟΔΟΤΙΚΕΣ 
ΜΙΣΘΩΣΕΙΣ Α.Ε.» με διακριτικό τίτλο «ΠΕΙΡΑΙΩΣ ίθαείηρ 
Α.Ε.» και της Εταιρείας «ΟΤΕ- ΙΕΑ3ΙΝΘ Α.Ε.», η οποία 
πραγματοποιείται με το από 22.6.2001 προσύμφωνο πώ¬ 
λησης μετοχών, που υπεγράφη μεταξύ της «ΠΕΙΡΑΙΩΣ 
ίθαείπρ Α.Ε.», ως αγοράστριας Εταιρείας, του πιστωτι¬ 
κού ιδρύματος «ΤΡΑΠΕΖΑ ΠΕΙΡΑΙΩΣ Α.Ε.», ως εγγυητή 
και της Εταιρείας «ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ 
ΕΛΛΑΔΟΣ Α.Ε.», ως πωλήτριας. 

Στην συνεδρίαση παρέστησαν: α) για την Εταιρία «ΠΕΙ¬ 
ΡΑΙΩΣ ΧΡΗΜΑΤΟΔΟΤΙΚΕΣ ΜΙΣΘΩΣΕΙΣ Α.Ε.» ο πληρε¬ 
ξούσιος δικηγόρος της, Αυγουστής Αυγουστάκης και 
β) για την Εταιρεία «ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ 
ΕΛΛΑΔΟΣ Α.Ε.», ο πληρεξούσιος δικηγόρος της, Άρης 
Γεωργιάδης. 

Στην αρχή της συζήτησης το λόγο έλαβε η Γενική Εισηγή- 
τρια Σοφία Καμπερίδου, η οποία ανέπτυξε τη γραπτή εισή¬ 
γηση της Γραμματείας και πρότεινε: 1) τη μη απαγόρευση 
της από 9.7.2001 γνωστοποιηθείσας, σύμφωνα μετο άρθρο 
4βτου Ν. 703/77, όπως ισχύει συγκέντρωσης, η οποία πραγ¬ 
ματοποιείται μετο από 26.6.2001 προσύμφωνο πώλησης με¬ 
τοχών, δυνάμει του οποίου η Εταιρεία «ΠΕΙΡΑΙΩΣ ΧΡΗΜΑ¬ 
ΤΟΔΟΤΙΚΕΣ ΜΙΣΘΩΣΕΙΣ Α.Ε.» με διακριτικό τίτλο «ΠΕΙΡΑΙ- 


* Η απόφαση αναδημοσιεύεται λόγω του ότι εδημοσιεύθη λανθασμένα 
στο ΦΕΚ 1138/Β/29.8.2002 με ευθύνη της Γραμματείας της Επιτροπής 
Ανταγωνισμού. 

Από την παρούσα απόφαση έχουν παραληφθεί, σύμφωνα μετο άρθρο 
23 παρ. 7 του Κανονισμού Λειτουργίας και Διαχείρισης της Επιτροπής 
Ανταγωνισμού (ΦΕΚ 361/Β74.4.2001), τα στοιχεία εκείνα, τα οποία κρίθη- 
κε ότι αποτελούν επιχειρηματικό απόρρητο. Στη θέση των στοιχείων που 
έχουν παραληφθεί υπάρχει η ένδειξη [...]. Όπου ήταν δυνατό τα στοιχεία 
που παραλήφθηκαν αντικαταστάθηκαν με ενδεικτικά ποσά και αριθμούς 
ή με γενικές περιγραφές (εντός [ ]).. 

ΩΣ Ι_θ3δίη9 Α.Ε.», αποκτά τον έλεγχο της Εταιρείας «ΟΤΕ- 
ΕΕΑ5ΙΝΟ Α.Ε.», καθόσον δεν περιορίζει σημαντικά τον αντα¬ 
γωνισμό στην σχετική αγορά την οποία αφορά και ως εκτού- 
του δεν συντρέχει λόγος απαγόρευσής της κατά τον Νόμο, 
2) τον περιορισμό της ρήτρας μη ανταγωνισμού του άρθρου 
19 του προσυμφώνου στα 2 έτη από την υπογραφή της ορι¬ 
στικής συμφωνίας. Περαιτέρω, και σε περίπτωση που η Ε.Α. 
κρίνει ότι οι όροι της παρ. 5.8 του προσκομισθέντος προ¬ 
συμφώνου παρέχουν στην εξαγοράζουσα δυνατότητα κα¬ 
θοριστικής επίδρασης στη δραστηριότητα της εξαγοραζό¬ 
μενης εταιρείας, και ως εκ τούτου πρόωρη απόκτηση ελέγ¬ 
χου αυτής από κοινού μετηνπωλήτρια εταιρία, προτείνεται 
α) η επιβολή προστίμου ύψους 5.000.000 δρχ. στην Εταιρεία 
«ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΕΛΛΑΔΟΣ Α.Ε.» για μη 
γνωστοποίηση της συγκέντρωσης κατά παράβαση του άρ¬ 
θρου 4β παραγ.4 του Ν. 703/77, όπως ισχύει, β) η επιβολή 
προστίμου ύψους 10.000.000 στην Εταιρεία «ΟΡΓΑΝΙΣΜΟΣ 
ΤΗΛΕΠΙΚΟΙΝΩΝΙΩΝ ΕΛΛΑΔΟΣ Α.Ε.» για την πρόωρη πραγ¬ 
ματοποίηση της συγκέντρωσης κατά παράβαση του άρ¬ 
θρου 4επαραγρ. 1 του Ν. 703/77, όπως ισχύει, καιγ) την επι¬ 
βολή προστίμου ύψους 50.000.000 δρχ. στην Εταιρεία «ΠΕΙ¬ 
ΡΑΙΩΣ ΧΡΗΜΑΤΟΔΟΤΙΚΕΣ ΜΙΣΘΩΣΕΙΣ Α.Ε.», για την 
πρόωρη πραγματοποίηση της συγκέντρωσης κατά παρά¬ 
βαση του άρθρου 4επαραγρ. 1 του Ν. 703/77, όπως ισχύει. 
Στη συνέχεια το λόγο έλαβαν οι ανωτέρω πληρεξούσιοι δι¬ 
κηγόροι των ενδιαφερομένων εταιρειών, οι οποίοι ανέπτυ¬ 
ξαν τις απόψεις τους, απάντησαν σε ερωτήσεις που τους 
υπέβαλαν ο Πρόεδρος και τα Μέλη της Επιτροπής και ζήτη- 
σαντη μη απαγόρευση της κρινόμενης συγκέντρωσης και τη 
μη επιβολή των προτεινομένων από τη Γραμματεία προστί¬ 
μων. Στη συνέχεια απεχώρησαν από την αίθουσα οι ενδια¬ 
φερόμενος εταιρείες και η Επιτροπή Ανταγωνισμού συνδια- 
σκεφθείσα, και αφού έλαβε υπόψη της τα στοιχεία του φα¬ 
κέλου, την Εισήγηση της Γραμματείας και τις απόψεις που 
διετύπωσαν προφορικώς, οι παριστάμενες κατά τη συζήτη¬ 
ση της υπόθεσης Εταιρείες, 

ΣΚΕΦΘΗΚΕ ΩΣ ΕΞΗΣ: 

1. Η γνωστοποιούμενη συμφωνία 

Με το από 9.7.2001 έγγραφό της, η Εταιρεία «ΠΕΙΡΑΙΩΣ 
ΧΡΗΜΑΤΟΔΟΤΙΚΕΣ ΜΙΣΘΩΣΕΙΣ Α.Ε.» με διακριτικό τίτλο 
«ΠΕΙΡΑΙΩΣ ίθ35ίπ9 Α.Ε.» (παρακάτω «ΠΕΙΡΑΙΩΣ ΕΕΑ3- 
ΙΝΟ»), γνωστοποίησε στη Γ ραμματεία της Επιτροπής, σύμ¬ 
φωνα με το άρθρο 4β Ν. 703/77, τη συγκέντρωση επιχειρή¬ 
σεων, η οποία προβλέπεται στο από 22.6.2001 προσύμφω¬ 
νο πώλησης μετοχών μεταξύ της γνωστοποιούσας, ως 
αγοράστριας εταιρείας, του πιστωτικού ιδρύματος «ΤΡΑ¬ 
ΠΕΖΑ ΠΕΙΡΑΙΩΣ Α.Ε.» (παρακάτω «ΠΕΙΡΑΙΩΣ»), ως εγγυη¬ 
τή, της Εταιρείας «ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΕΛ¬ 
ΛΑΔΟΣ Α.Ε.» (παρακάτω «ΟΤΕ»), ως πωλήτριας, και της 
Εταιρείας «ΟΤΕ - ΕΕΑ3ΙΝΟ Α.Ε.» (παρακάτω «ΟΤΕ Ι_ΕΑ3- 
ΙΝΟ»), δυνάμει του οποίου η πρώτη των εταιρειών θα απο¬ 
κτήσει αποκλειστικό έλεγχο επί της τελευταίας αυτών. 

Ειδικότερα η ανωτέρω συμφωνία προβλέπει μεταξύ άλ¬ 
λων ότι η «ΠΕΙΡΑΙΩΣ ΕΕΑ3ΙΝΟ» θα εξαγοράσει το 99,9% 
του μετοχικού κεφαλαίου (παρακάτω «μ.κ.») της «ΟΤΕ 
ΕΕΑ3ΙΝΟ», ενώ η εξαγορά του υπολοίπου 0,1% του μ.κ. 
συμφωνείται να μεταβιβασθεί από τον πωλητή στην αγο- 
ράστρια εταιρεία, εντός δύο μηνών από την υπογραφή 
της οριστικής σύμβασης πώλησης. 

Κατά την παρ. 5.8 του προσυμφώνου, η πωλήτρια θα 
εξασφαλίσει, μεταξύ άλλων, ότι: 

(ί) Η πωλούμενη Εταιρεία «ΟΤΕ ΙΕΑ3ΙΝΘ» (παρακάτω 
και «Εταιρεία») θα επιτρέπειτην καθημερινή παρουσία στα 
γραφεία της, ενός ή περισσοτέρων προσώπων που θα 


υποδείξει ως εκπροσώπους του ο αγοραστής, για την πα¬ 
ρακολούθηση και εποπτεία των εργασιών της Εταιρείας. 

(ϋ) Η Εταιρεία θα γνωστοποιεί κάθε σκοπούμενη πράξη 
οικονομικής διαχείρισης ή συναλλαγή στον αγοραστή 
προκειμένου να τελεσθεί η οικεία οικονομική πράξη/συ¬ 
ναλλαγή ή καταρτισθεί η σχετική σύμβαση μόνο μετά τη 
σύμφωνη γνώμη του αγοραστή, με εξαίρεση τις πράξεις 
εκείνες που αφορούν τρέχουσες καθημερινές δαπάνες 
κατά τη συνήθη πορεία των εργασιών της εταιρείας, τις 
τρέχουσες υποχρεώσεις της προς το Δημόσιο, ασφαλι¬ 
στικούς οργανισμούς και για τη μισθοδοσία των εργαζο¬ 
μένων και τις ληξιπρόθεσμες υποχρεώσεις από άλλες 
υφιστάμενες κατά την υπογραφή του παρόντος συμβά¬ 
σεις της Εταιρείας. 

(μι) Από 31.12.2000 και μέχρι την υπογραφή της οριστι¬ 
κής σύμβασης πώλησης, η Εταιρεία δεν θα προβεί χωρίς 
τη σύμφωνη γνώμη του αγοραστή, σε οποιαδήποτε οικο¬ 
νομική πράξη, συναλλαγή ή σύμβαση, με εξαίρεση εκεί¬ 
νες που κατά τους όρους της συμφωνίας δεν απαιτούν τέ¬ 
τοια σύμφωνη γνώμη. 

(ίν) Οι εκ των συμβαλλομένων πωλήτρια, Εταιρεία και 
αγοραστής δηλώνουν ότι η παρακολούθηση των εργα¬ 
σιών της Εταιρείας και η σύμφωνη γνώμη του αγοραστή 
για τις συναλλαγές του ενδιάμεσου διαστήματος σε κα¬ 
μία περίπτωση δεν αφορά τη διαμόρφωση τιμολογιακής 
πολιτικής ή κοινών ή εναρμονισμένων όρων παροχής των 
υπηρεσιών που συνιστούν το αντικείμενο της Εταιρείας 
ούτε και την τιμολόγηση οποιοσδήποτε συμβάσεως χρη¬ 
ματοδοτικής μίσθωσης, αλλά αποσκοπούν αποκλειστικά 
στην προστασία της Εταιρείας (και κατ’ επέκταση του 
αγοραστή που θα αποκτήσει τις μετοχές κατά την υπο¬ 
γραφή της οριστικής σύμβασης πώλησης) από κινδύνους 
επισφαλειών καθώς και από δαπάνες που εκφεύγουντων 
τρεχουσών συναλλαγών αυτής. 

Κατά την παρ. 5.9 του προσυμφώνου, για τις συμβάσεις 
χρηματοδοτικής μίσθωσης που καταρτίζονται από την 
Εταιρεία κατά παράβαση του ανωτέρω υπό στοιχ. ίϋ όρου, 
ο «ΟΤΕ», ως πωλήτρια εταιρεία, αναλαμβάνει την υπο¬ 
χρέωση να αποζημιώνει την Εταιρεία για την ύπαρξη και 
δημιουργία απαιτήσεων σύμφωνα με τους λοιπούς όρους 
του προσυμφώνου. 

Περαιτέρω η πωλήτρια συμφωνεί ότι για 5 έτη απάτην υπο¬ 
γραφή της οριστικής σύμβασης στην ελληνική επικράτεια: 

• δεν θα ιδρύσει Ελληνική εταιρεία χρηματοδοτικής μί¬ 
σθωσης ούτε θα συμμετάσχει στο μετοχικό κεφάλαιο ελ¬ 
ληνικής εταιρείας χρηματοδοτικής μίσθωσης σε ποσο¬ 
στό μεγαλύτερο του 15%, και 

• δεν θα ασχοληθεί άμεσα ή έμμεσα με χρη ματοδοτικές 
μισθώσεις ως εκμισθωτής στον γεωγραφικό χώρο της ελ¬ 
ληνικής επικράτειας με εξαίρεση μόνο επιτρεπόμενες 
από το νόμο χρηματοδοτικές μισθώσεις στις οποίες το 
αντικείμενο της χρηματοδοτικής μίσθωσης είναι προϊόν 
το οποίο κατασκευάζεται ή αποτελεί αντικείμενο εμπο¬ 
ρίας του πωλητή ή θυγατρικήςτου ή συνδεδεμένης με αυ¬ 
τόν Εταιρείας, (παρ. 19 προσυμφώνου, «Απαγόρευση 
Ανταγωνισμού»). 

Η ολοκλήρωση της γνωστοποιηθείσας συγκέντρωσης, 
τελεί και υπό την αίρεση της έγκρισής της από την Επι¬ 
τροπή Ανταγωνισμού (παρ. 6.1 και 8.1 προσυμφώνου). 

2. Η αγοράστρια και η πωλούμενη Εταιρεία 

(α) «ΠΕΙΡΑΙΩΣ ΧΡΗΜΑΤΟΔΟΤΙΚΕΣ ΜΙΣΘΩΣΕΙΣ Α.Ε.» με 
διακριτικό τίτλο «ΠΕΙΡΑΙΩΣ Εθδείηρ Α.Ε.». 

Η Εταιρεία έχει έδρα την Αθήνα, αποτελεί μέλος του 
ομίλου της τράπεζας «ΠΕΙΡΑΙΩΣ» (με ποσοστό ελέγχου 

72,17%) και δραστηριοποιείται στον τομέα των χρηματο¬ 
δοτικών μισθώσεων (Ιθαείπρ). Πωλεί δε τα προϊόντα της 
κατά 90% (του κύκλου εργασιώντης) μέσω του κεντρικού 
της καταστήματος και το υπόλοιπο 10% μέσω του δικτύ¬ 
ου των 180 καταστημάτων της τράπεζας «ΠΕΙΡΑΙΩΣ». 

Η Εταιρεία εστίασε τα τελευταία χρόνια την προσοχή 
της κυρίως στη χρηματοδοτική μίσθωση ακινήτων και οχη¬ 
μάτων, ενώ μέσω της ελεγχόμενης από αυτή Εταιρείας 
ΠΕΙΡΑΙΩΣ ΒΕ3ΤΙΕΑ3ΙΝΟ (της οποίας κατέχει το 45,33 % 
του μ.κ.) αναπτύσσει δραστηριότητα και στις μακροενοι- 
κιάσεις (και όχι χρηματοδοτικές μισθώσεις) αυτοκινήτων. 

Σύμφωνα με τα γνωστοποιηθέντα από την γνωστοποι¬ 
ούσα εταιρία στοιχεία, ο κύκλος εργασιώντης «ΠΕΙΡΑΙΩΣ 
ΕΕΑ3ΙΝΘ», στην εθνική αγορά, το 2000, όπως αυτός υπο¬ 
λογίζεται βάσειτου άρθρου 4στπαρ. 4 Ν. 703/77, ανήλθε 
σε 17.689.520 Ευρώ, ενώ ο συνολικός κύκλος εργασιών 
του ομίλου της τράπεζας «ΠΕΙΡΑΙΩΣ», το ίδιο έτος, στην 
ελληνική αγορά, ανήλθε 380.157 εκατ. δρχ. περίπου, ήτοι 
1.129 εκατ. Ευρώ. 

(β) «ΟΤΕ - Ι.ΕΑ3ΙΝΘ Α.Ε.» 

Η Εταιρεία, η οποία ιδρύθηκε το 1996 με έδρα την Αθή¬ 
να, είναι θυγατρική του «ΟΤΕ» και δραστηριοποιείται στον 
χώρο των χρηματοδοτικών μισθώσεων. Πωλεί τα προϊό¬ 
ντα της κατά 90% μέσω του Κεντρικού της καταστήματος 
και μόνο κατά 10% μέσω των πρακτορείων «ΟΤΕ». 

Σύμφωνα με την έκθεση του Δ.Σ. της «ΟΤΕ ΕΕΑ3ΙΝΘ», 
προςτην ετήσια Γ.Σ.τωνμετόχωντηςγιαταπεπραγμένατης 
χρήσης 2000, η Εταιρεία έχει αναπτυχθεί με λειτουργική αυ¬ 
τονομία από τον ΟΤΕ, σύμφωνα μετά πρότυπα λειτουργίας 
αντίστοιχων εταιρειών του κλάδου. Πέρα από την αρχική 
υποστήριξη των νέων πωλήσεών της από τον Οργανισμό με 
τη σύναψη σημαντικού μεγέθους συμβάσεων μεταξύ τους 
κατά τα έτη 1997 και 1998, η συμβολή του Οργανισμού στην 
περαιτέρω ανάπτυξη της Εταιρείας δεν ήταν σημαντική. 

Σύμφωνα με τα στοιχεία της γνωστοποίησης, ο κύκλος 
εργασιών της «ΟΤΕ ΕΕΑ3ΙΝΘ», στην εθνική αγορά το 
έτος 2000, όπως αυτός υπολογίζεται βάσει του άρθρου 
4στπαρ. 4 Ν. 703/77 ανήλθε σε 18.949.025 Ευρώ. 

3. Σχετική αγορά 

Η σχετική αγορά προϊόντων περιλαμβάνει το σύνολο 
των προϊόντων ή υπηρεσιών που θεωρούνται από τον 
καταναλωτή εναλλάξιμα ή δυνάμενα να υποκαταστα¬ 
θούν μεταξύ τους, λόγω των χαρακτηριστικών τους, της 
τιμής τους και της σκοπούμενης χρήσης τους, ενώ η 
σχετική γεωγραφική αγορά περιλαμβάνει την περιοχή 
στην οποία οι ενδιαφερόμενες επιχειρήσεις πωλούν τα 
σχετικά προϊόντα υπό επαρκώς ομοιογενείς συνθήκες 
ανταγωνισμού. 

Η παρούσα συγκέντρωση αφορά στην αγορά της χρη¬ 
ματοδοτικής μίσθωσης, όπου δραστηριοποιούνται και οι 
δύο άμεσα συμμετέχουσες στη συγκέντρωση επιχειρή¬ 
σεις. 

Η χρηματοδοτική μίσθωση, εντάσσεται στην ευρύτερη 
αγορά των χρηματοπιστωτικών υπηρεσιών, θεσμοθετή¬ 
θηκε στην Ελλάδατο 1986 (Ν. 1665/86) και αποτελεί σύμ¬ 
βαση βάσειτης οποίας ο εκμισθωτής (Ιθαεεοτ) εκμισθώνει 
στον αντισυμβαλλόμενο μισθωτή (Ιθ355θθ) κεφαλαιουχι¬ 
κά αγαθά, για ορισμένο χρόνο έναντι ορισμένου μισθώ¬ 
ματος. Στο τέλος της περιόδου μισθώσεως λύεται ή ανα¬ 
νεώνεται η μίσθωση ή καταλήγει σε πώληση στο μισθωτή. 

Η αγορά των χρηματοδοτικών μισθώσεων αποτελεί δια- 
κριτή σχετική αγορά, όπως έχει αποφανθεί η Επιτροπή 
και στις υπ’ αριθμ. 67/11/1999 «ΠΙΣΤΕΩΣ - ΙΩΝΙΚΗ» και 
89/11/1999 «ΩΟΝ30ΕΙΩΑΤΕΩ ΕυΠΟΡΙΝΑΝΩΕ-ΕΡΓΑΣΙΑΣ» 


αποφάσεις, (βλ. και υπόθεση ΕΕ αριθμ.ΩΟΜΡ/Μ.2380- 
Ροτθπίπ953ρ3τΐ33πΙ<Θη/3ΕΒ). 

Ως σχετική γεωγραφική αγορά θεωρείται αυτή της Ελ¬ 
ληνικής επικράτειας. 

4. Μερίδια αγοράς - συνθήκες ανταγωνισμού 

Στην ελληνική αγορά χρηματοδοτικών μισθώσεων δρα¬ 
στηριοποιούνται 14 Εταιρείες, οι οποίες (πληντης «ΟΤΕ 
ΕΕΑ3ΙΝΟ») αποτελούν θυγατρικές τραπεζών. 

Ο κλάδος αναπτύσσεται ταχύτατα, γεγονός το οποίο 
αποδίδεται κυρίως στα σημαντικά οικονομικά και φορολο¬ 
γικά πλεονεκτήματα που παρουσιάζουν οι συμβάσεις Ιθ35- 
ίηρ. Σύμφωνα με την Ένωση Εταιρειών Εββείπρ, ο ρυθμός 
ανόδου κατά την χρήση 1999 ξεπέρασετο 43%, ενώ σημα¬ 
ντική τόνωση έδωσε η ψήφιση το 1999 του νόμου για τη 
χρηματοδοτική μίσθωση ακινήτων, που αναμένεται να δι¬ 
ευκολύνει σημαντικά την επενδυτική δραστηριότητα των 
επιχειρήσεων, τονώνοντας και την κτηματαγορά. 

Τα τρία υψηλότερα μερίδια αγοράς εταιρειών Ιθβείπρ 
κατά το έτος 2000 ανέρχονται σε 22,6%, 16,8% και 11,7%, 
ενώ ακολουθούν η αγοράστρια καιη πωλούμενη εταιρεία, 
οι οποίες συγκεντρώνουν μαζί 20,3%. Η επόμενη και με¬ 
θεπόμενη εταιρία έχουν 8,8% και 6,7% αντίστοιχα. 

Περαιτέρω, όσον αφοράτην αμιγώςτραπεζική δραστη¬ 
ριότητα, όπου δραστηριοποιείται η τράπεζα «ΠΕΙΡΑΙΩΣ», 
μητρική της εξαγοράζουσας εταιρείας και μετέχουσα ως 
εγγυήτρια στην κρινόμενη συναλλαγή, στην Ελλάδα δρα¬ 
στηριοποιούνται εκτός των άλλων 40 εμπορικές τράπε¬ 
ζες, 20 ελληνικές και 20 αλλοδαπές (οι οποίες αποτελούν 
υποκαταστήματα μεγάλων πιστωτικών ιδρυμάτων) και 
δύο ιδιότυποι κρατικοί πιστωτικοί οργανισμοί Ταχυδρομι- 
κό Ταμιευτήριο και Ταμείο Παρακαταθηκών και Δανείων). 
Στον τραπεζικό τομέα τα βασικά χαρακτηριστικά που 
υποδηλώνουν την θέση που κατέχει μία Τράπεζα στον 
κλάδο είναι το ενεργητικό της, οι καταθέσεις που συγκε¬ 
ντρώνει, οι χορηγήσεις που παρέχει, ο αριθμός των υπο¬ 
καταστημάτων της και ο αριθμός του απασχολούμενου 
προσωπικού της. Με βάση τα στοιχεία αυτά οι εμπορικές 
Τράπεζες κατέχουν κυρίαρχη θέση στον κλάδο, λόγω με¬ 
γέθους, αλλά και εύρους ποικιλίας και σπουδαιότητας 
των υπηρεσιών που προσφέρουν. Η τράπεζα «ΠΕΙΡΑΙΩΣ» 
κατείχε το έτος 2000, ποσοστό 7,5% του συνόλουτων κα¬ 
ταθέσεων και 7,9% του συνόλου των χορηγήσεων. 

5. Νομική εκτίμηση 

5.1 Ως προς την ύπαρξη συγκέντρωσης 

Κατά το άρθρο 4 παρ. 2 του Ν. 703/77 συγκέντρωση 
πραγματοποιείται: α) όταν συγχωνεύονται με κάθε τρόπο 
δύο ή περισσότερες προηγουμένως ανεξάρτητες επιχει¬ 
ρήσεις β) όταν ένα ή περισσότερα πρόσωπα που ελέγ¬ 
χουν ήδη τουλάχιστον μία επιχείρηση ή όταν μία ή περισ¬ 
σότερες ανεξάρτητες επιχειρήσεις αποκτούν άμεσα ή έμ¬ 
μεσα τον έλεγχο του συνόλου ή τμημάτων μιας ή 
περισσοτέρων επιχειρήσεων. 

Στην προκειμένη περίπτωση δεν αμφισβητείται ότι με 
την γνωστοποιούμενη συμφωνία η «ΠΕΙΡΑΙΩΣ ΕΕΑ3ΙΝΘ» 
αποκτά τον κατά την ανωτέρω έννοια έλεγχο της «ΟΤΕ 
ΕΕΑ3ΙΝΟ». 

5.2 Ως προς την βάσει μεριδίων αγοράς ή κύκλου εργα¬ 
σιών υποχρέωση γνωστοποίησης 

Κατά το άρθρο 4β Ν. 703/77 κάθε συγκέντρωση επιχει¬ 
ρήσεων πρέπει να γνωστοποιείται στην Επιτροπή Ανταγω¬ 
νισμού μέσα σε δέκα (10) μέρες από τη σύναψη της συμ¬ 
φωνίας ή τη δημοσίευση της προσφοράς ή ανταλλαγής ή 
την απόκτηση συμμετοχής που εξασφαλίζει τον έλεγχο 
της επιχείρησης, εφόσον πληρούνται, διαζευκτικά, είτε οι 

προϋποθέσεις μεριδίου αγοράς είτε οι προϋποθέσεις κύ¬ 
κλου εργασιών που η εν λόγω διάταξη θεσπίζει. 

Στην προκειμένη περίπτωση πληρούνται οι προϋποθέ¬ 
σεις κύκλου εργασιών. Συγκεκριμένα, βάσει των προσκομι- 
σθέντων στοιχείων, ο συνολικός κύκλος εργασιών όλωντων 
συμμετεχουσών στη συγκέντρωση επιχειρήσεων, όπως αυ¬ 
τός υπολογίζεται βάσει του άρθρου 4στ παρ. 4 Ν. 703/77, 
όπως ισχύει, και εξειδικεύεται, για τα πιστωτικά ιδρύματα 
και άλλους χρηματοοικονομικούς οργανισμούς και εταιρίες 
επενδύσεωνχαρτοφυλακίου, στηνπαρ. 4του ίδιου άρθρου, 
υπερβαίνει, το έτος 2000, τα 150.000.000 Ευρώ, (ποσό άνω 
του 1 δις) Ευρώ, ενώ ο κύκλος εργασιών στην εθνική αγορά 
τόσο της εξαγοράζουσας όσο και της πωλούμενης επιχεί¬ 
ρησης χωριστά, δηλ. της «ΠΕΙΡΑΙΩΣ ΙΕΑ3ΙΝΘ» και της 
«ΟΤΕ ΕΕΑ3ΙΝΟ», υπερβαίνει τα 15.000.000 Ευρώ 
(17.689.520 Ευρώ και 18.949.025 Ευρώ αντίστοιχα.). 

5.3 Ως προς τους υπόχρεους γνωστοποίησης και την 
εκπλήρωση ή μη της εν λόγω προϋπόθεσης. Κυρώσεις 

Κατά την παρ.3 του άρθρου 4β Ν. 703/77 υπόχρεοι σε 
γνωστοποίηση είναι α) σε περίπτωση που η συγκέντρωση 
αποτελεί αντικείμενο συμφωνίαςτωνεπιχειρήσεωνπου με¬ 
τέχουν στη συγκέντρωση, η καθεμία από αυτές, β) σε όλες 
τις άλλες περιπτώσεις τα πρόσωπα, οι επιχειρήσεις ή ομά¬ 
δες προσώπων ή επιχειρήσεων, που αποκτούν έλεγχο στο 
σύνολο ή σε τμήματα μιας ή περισσότερων επιχειρήσεων. 

Στην προκειμένη περίπτωση, και σύμφωνα με την πάγια 
ερμηνεία της εν λόγω διατάξεως από την Επιτροπή, υπό¬ 
χρεοι σε γνωστοποίηση είναι η αγοράστρια επιχείρηση 
«ΠΕΙΡΑΙΩΣ ΕΕΑ3ΙΝΘ» και η πωλήτρια «ΟΤΕ», από τις 
οποίες όμως μόνο η πρώτη προέβη σε γνωστοποίηση. 
Αντίθετα, η πωλήτρια, της οποίας ο αποκλειστικός έλεγ¬ 
χος επί της Εταιρείας «ΟΤΕ ΕΕΑ3ΙΝΟ» μετεβλήθη σε κοι¬ 
νό με την αγοράστρια καθ’όλη τη διάρκεια ισχύος του 
προσυμφώνου και μέχρι την υπογραφή της οριστικής 
σύμβασης, παρέλειψε να προβεί στην γνωστοποίηση. Θα 
πρέπει συνεπώς, κατ’ εφαρμογή του άρθρου 4β παρ. 4 
του Ν. 703/1977, όπως ισχύει, να της επιβληθεί πρόστιμο 
για μη γνωστοποίηση, το ύψος του οποίου να ορισθεί σε 
5.000.000, δηλ. στο ελάχιστο προβλεπόμενο ποσό, που 
δεν υπερβαίνει το 7% του συνολικού κύκλου εργασιών. 

Στο σημείο αυτό πρέπει να επισημανθεί ότι, σύμφωνα με 
τον σχετικό όρο του από 22.6.2001 προσυμφώνου, η κατά 
τα ανωτέρω υποχρέωση λήψης της σύμφωνης γνώμης 
της αγοράστριας για τη διενέργεια των αναφερόμενων 
στο ίδιο προσύμφωνο πράξεων, προβλέπεται να ισχύει 
από 31.12.2000. Αν η ως άνω ημερομηνία ήθελε θεωρηθεί 
ακριβής, τότε η γνωστοποίηση, στην οποία προέβη η αγο- 
ράστρια την 6.7.2001, θα ήταν εκπρόθεσμη διότι θα υπο¬ 
δήλωνε ότι το σχετικό προσύμφωνο είχε συναφθεί πριν 
από την 31.12.2000, δεδομένου ότι ένας τέτοιος όρος δεν 
μπορεί από τη φύση του να έχει αναδρομικό χαρακτήρα. 

Σχετικά με το ζήτημα αυτό, τα μέρη ανέφεραν ότι η ως 
άνω ημερομηνία (31.12.2000) είχε τεθεί σε προγενέστερο 
σχέδιο προσυμφώνου το οποίο όμως υπεγράφη τελικά 
την 22.6.2001 αλλά εκ παραδρομής παραλείφθηκε η διόρ¬ 
θωση της ως άνω ημερομηνίας (31.12.2000). Ελλείψει άλ¬ 
λων αποδεικτικών στοιχείων περί του αντιθέτου, η Επιτρο¬ 
πή Ανταγωνισμού κρίνει ότι θα πρέπει, εν αμφιβολία, να 
αποδεχθεί την εξήγηση αυτή και να θεωρήσει εμπρόθε¬ 
σμη την γνωστοποίηση εκ μέρους της αγοράστριας. 

5.4 Ως προς τις επιπτώσεις της συγκέντρωσης επί του 
ανταγωνισμού 

Κατά το άρθρο 4γ παρ. 1 του Ν. 703/77, με απόφαση της 
Επιτροπής Σας απαγορεύεται κάθε συγκέντρωση επιχει¬ 


ρήσεων, που υπόκειται σε προηγούμενη γνωστο-ποίηση 
και η οποία μπορεί να περιορίσει σημαντικά τον ανταγω¬ 
νισμό στην εθνική αγορά ή σε ένα σημαντικό σε συνάρ¬ 
τηση με τα χαρακτηριστικά των προϊόντων ή των υπηρε¬ 
σιών τμήμα της και ιδίως με τη δημιουργία ή ενίσχυση δε¬ 
σπόζουσας θέσης. 

Από τα εκτεθέντα στο σημ.4 της παρούσας απόφασης 
προκύπτει ότι στη σχετική αγορά υπάρχει έντονος αντα¬ 
γωνισμός, ότι ο κλάδος αναπτύσσεται ταχύτατα με ψη¬ 
λούς ρυθμούς ανόδου, ότι δεν υπάρχουν σοβαρά πραγ¬ 
ματικά και νομικά εμπόδια για την πρόσβαση στην αγορά 
και ότι οι δραστηριοποιούμενες επιχειρήσεις, θυγατρικές 
τραπεζών σήμερα στο σύνολό τους, είναι οικονομικά 
ισχυρές. Σε σχέση δε μετά μερίδια αγοράς προκύπτει ότι 
η εξαγοράζουσα εταιρία και η πωλούμενη εταιρία κατέ¬ 
χουν σήμερα την τέταρτη και πέμπτη θέση, μετά δε την 
εξαγορά η εξαγοράζουσα θα ανέλθει στη δεύτερη θέση 
με ποσοστό 20,3%, ενώ το υψηλότερο μερίδιο αγοράς εί¬ 
ναι 22,6%, θα έπονται δετής εξαγοράζουσας εταιρείες με 
μερίδια αγοράς 16,8%, 11,7%, 8,8% κλπ. Μικρότερα δε 
ακόμη είναι τα μερίδια στην τραπεζική αγορά της μητρι¬ 
κής εταιρίας της εξαγοράζουσας. 

Ενόψει των ανωτέρω η Επιτροπή δεν θεωρεί ότι υφί- 
σταται ο κατά την προαναφερθείσα διάταξη του άρθρου 
4γ κίνδυνος περιορισμού του ανταγωνισμού, κρίνει δε κα¬ 
τά συνέπεια ότι δεν συντρέχει λόγος απαγορεύσεως της 
κρινόμενης συγκεντρώσεως. 

5.5. Ως προς την πρόωρη πραγματοποίηση της συγκέ¬ 
ντρωσης δι’ αποκτήσεως ελέγχου. Κυρώσεις. 

Κατά την παρ. 3 του προαναφερθέντος άρθρου 4 Ν. 
703/77, για την εφαρμογή του νόμου, ο έλεγχος απορρέ¬ 
ει από δικαιώματα, συμβάσεις ή άλλα μέσα, τα οποία είτε 
μεμονωμένα είτε από κοινού με άλλα και λαμβανομένων 
υπόψη των σχετικών πραγματικών ή νομικών συνθηκών, 
παρέχουν τη δυνατότητα καθοριστικής επίδρασης στη 
δραστηριότητα μιας επιχείρησης, και ιδίως από: α) δικαι¬ 
ώματα κυριότητας ή επικαρπίας επί του συνόλου ή μέ¬ 
ρους των περιουσιακών στοιχείων της επιχείρησης, β) δι¬ 
καιώματα ή συμβάσεις που παρέχουν δυνατότητα καθο¬ 
ριστικής επίδρασης στη σύνθεση, στις συσκέψεις ή στις 
αποφάσεις των οργάνων μιας επιχείρησης. 

Επίσης, κατά την παρ. 4 του ίδιου άρθρου, ο έλεγχος απο¬ 
κτάται από το πρόσωπο ή τα πρόσωπα ή τις επιχειρήσεις, 
που: α) είναι υποκείμενα αυτώντων δικαιωμάτωνή δικαιούχοι 
από τις συμβάσεις αυτές ή β) χωρίς να είναι υποκείμενα των 
δικαιωμάτων ή δικαιούχοι από τις συμβάσεις αυτές, δικαιού¬ 
νται να ασκούντο δικαιώματα που απορρέουν από αυτές. 

Περαιτέρω, απόκτηση ελέγχου μπορεί επίσης να υπάρ¬ 
χει ακόμα και αν αυτό δεν αποτελεί δεδηλωμένη πρόθεση 
των μερών. Επιπλέον, ορίζεται σαφώς ότι ο έλεγχος «πα¬ 
ρέχει την δυνατότητα καθοριστικού επηρεασμού» μάλ¬ 
λον, παρά την πραγματική άσκηση του εν λόγω επηρεα¬ 
σμού (βλ. και σημ. 10 της υπό στοιχεία 98/066/02 Ανακοί¬ 
νωσης της Ευρωπαϊκής Επιτροπής, σχετικά με την έννοια 
της συγκέντρωσης βάσει του κανονισμού αριθ. 4064/89 
για τον έλεγχο των συγκεντρώσεων μεταξύ επιχειρήσεων, 
ΕΕ αριθ. Ο 66 της 2.3.1998, σελ. 5). Ο δε έλεγχος που απο¬ 
κτάται μπορεί να είναι αποκλειστικός ή κοινός. Καιστιςδύο 
περιπτώσεις, ο έλεγχος ορίζεται ως η δυνατότητα καθορι¬ 
στικού επηρεασμού της δραστηριότητας μιας επιχείρη¬ 
σης με βάση δικαιώματα, συμβάσεις ή οποιαδήποτε άλλα 
μέσα. Κοινός έλεγχος υφίσταται όταν δύο ή περισσότερες 
επιχειρήσεις ή πρόσωπα έχουν τη δυνατότητα να ασκούν 
αποφασιστική επιρροή σε μία άλλη επιχείρηση. Ως απο- 

φασιστική επιρροή με την έννοια αυτή νοείται, κατά κανό¬ 
να, η εξουσία αναστολής ενεργειών που καθορίζουν την 
εμπορική στρατηγική συμπεριφορά μιας επιχείρησης. 

Εξάλλου, κατά την παρ.1 του άρθρου 4ε Ν. 703/77 απα¬ 
γορεύεται η πραγματοποίηση της συγκέντρωσης πριν 
από την έκδοση των κατ’ άρθρο 4δ αποφάσεων της Επι¬ 
τροπής, ενώ το τρίτο εδάφιο της ως άνω παρ. 1 ρητώς προ¬ 
βλέπει για την υπαίτια παράβαση της εν λόγω υποχρεώ- 
σεως την επιβολή προστίμου μέχρι 15% του συνολικού κύ¬ 
κλου εργασιών και ελάχιστου ύψους 10.000.000 δρχ. 

Στην προκειμένη περίπτωση δεν αμφισβητείται ότι το 
προσύμφωνο πώλησης αφενός μεν προβλέπει δυνατότη¬ 
τα επιτόπιας καθημερινής παρακολούθησης και εποπτεί- 
ας των εργασιών της πωλούμενης επιχείρησης από εκ¬ 
προσώπους της αγοράστριας, αφετέρου δε, και κυρίως, 
περιέχει ρήτρα, βάσει της οποίας απαιτείται σύμφωνη 
γνώμη της αγοράστριας για κάθε πράξη οικονομικής δια¬ 
χείρισης ή συναλλαγής της πωλούμενης Εταιρείας (πλην 
εκείνων της τρέχουσας διαχείρισης), η συμμόρφωση 
προς την οποία διασφαλίζεται με περαιτέρω ρήτρες εγ¬ 
γύησης και αποζημίωσης. 

Υπό το φως των προαναφερθέντων, οι ως άνω ρήτρες 
του προσυμφώνου υποδηλώνουν σαφώς απόκτηση (κοι¬ 
νού) ελέγχου. 

Η εκτίμηση αυτή δεν θίγεται από τον ισχυρισμό της γνω- 
στοποιούσας επιχείρησης ότι ο αποζημιωτικός και μόνο 
χαρακτήρας των κυρώσεων για τις παραβιάσεις των δια¬ 
τάξεων του προσυμφώνου αποδεικνύει τη μη απόκτηση 
ελέγχου. Τούτο δε διότι για την παράβαση των εν λόγω 
υποχρεώσεων, που αφορούν τη διαχείριση και επιχειρη¬ 
ματική δραστηριότητα της πωλούμενης επιχείρησης, μό¬ 
νο ανάλογης φύσεως αξίωση θα μπορούσε να προβλε- 
φθεί, αφού το προσύμφωνο δεν θα μπορούσε να ανατα¬ 
χθεί σε τρίτους (αρχή της σχετικότητας των ενοχών). 

Ενόψει αυτού, η Επιτροπή κρίνει ότι οι επίμαχες ρήτρες 
του προσυμφώνου παρείχαν πράγματι τη δυνατότητα στην 
επιχείρηση «ΠΕΙΡΑΙΩΣ ΕΕΑ3ΙΝΟ» να επηρεάσει καθοριστι¬ 
κά την επιχειρηματική συμπεριφορά της επιχείρησης «ΟΤΕ 
Ι_ΕΑ3ΙΝΘ» ήδη πριν από την απόκτηση των μετοχών της τε¬ 
λευταίας. Και τούτο διότι η πωλήτρια των μετοχών επιχεί¬ 
ρηση «ΟΤΕ Α.Ε.» είναι προφανές ότι θα επιζητούσε σε κά¬ 
θε περίπτωση την (έστω άτυπη) συναίνεση της «ΠΕΙΡΑΙΩΣ 
ΕΕΑ3ΙΝΟ» πριν από την σύναψη οποιασδήποτε σύμβασης 
εκ μέρους της «ΟΤΕ ΕΕΑ3ΙΝΟ», έτσι ώστε να αποφύγει το 
ενδεχόμενο να ευρεθεί εκτεθειμένη σε αξιώσεις αποζη¬ 
μίωσης έναντι της «ΠΕΙΡΑΙΩΣ ΕΕΑ3ΙΝΘ». 

Ούτε η προαναφερθείσα κρίση περί αποκτήσεως 
ελέγχου θίγεται έκτου ότι οι έκτου προσυμφώνου υπο¬ 
χρεώσεις δεν επιβάλλονται άμεσα στην πωλούμενη επι¬ 
χείρηση, αλλά στην πωλήτρια, η οποία, σύμφωνα και με 
το εισαγωγικό τμήμα του προσυμφώνου «εξασφαλίζει 
...... Και τούτο διότι η απόκτηση ελέγχου (κοινού ή απο¬ 
κλειστικού), εφόσον ο νόμος δεν διακρίνει, μπορεί να 
επιτευχθεί και με εξωεταιρικές συμφωνίες. Τυχόν αντί¬ 
θετη παραδοχή θα άνοιγε το δρόμο σε καταστρατηγή¬ 
σεις της έκτου νόμου απαγόρευσης πραγματοποίησης 
της συγκέντρωσης πριν από την έκδοση μιας από τις 
αποφάσεις που αναφέρονται στο άρθρο 4ε παρ. 1 του Ν. 
703/1977, όπως ισχύει. 

Εξάλλου, ακόμα και αν ήθελε γίνει δεκτό ότι ο σκοπός των 
ως άνω ρητρών συνίστατο στην προστασία της Εταιρείας 
«ΟΤΕ ΕΕΑ3ΙΝΟ» (και κατ’ επέκταση του αγοραστή που θα 
αποκτήσει τις μετοχές κατά την υπογραφή της οριστικής 
σύμβασης πώλησης) από κινδύνους επισφαλειών καθώς 


και από δαπάνες που εκφεύγουντωντρεχουσών συναλλα¬ 
γών αυτής, όπως αναφέρεται στο σχετικό προσύμφωνο, 
επισημαίνεταιότιο Ν. 703/1977, όπως ισχύει, απαριθμεί πε¬ 
ριοριστικά, στο άρθρο 4ε παράγραφοι 2 και 3, τις περιπτώ¬ 
σεις στις οποίες είναι δυνατή, κατά τα ειδικότερα οριζόμε¬ 
να στις ως άνω διατάξεις, η παρέκκλιση από την απαγό¬ 
ρευση πραγματοποίησης της συγκέντρωσης που θεσπίζει 
η διάταξη της παρ. 1 του ίδιου άρθρου. Οι περιπτώσεις 
όμως αυτές δεν συντρέχουν εν προκειμένω. 

Συντρέχει συνεπώς περίπτωση απόκτησης ελέγχου, 
έστω και υπό την ειδικότερη μορφή της δυνατότητας «κα¬ 
θοριστικής επίδρασης» (υπό την έννοια του προαναφερ- 
θέντος άρθρου 4 παρ. 3 του Ν. 703/77) της «ΠΕΙΡΑΙΩΣ 
ΙΕΑ3ΙΝΟ» στην επιχειρηματική δραστηριότητα της «ΟΤΕ 
ΕΕΑ3ΙΝΟ», πολλώ μάλλον αφού δεν απαιτείται καν η από¬ 
κτηση ελέγχου να αποτελεί «δεδηλωμένη πρόθεση» των 
μερών (βλ. και την προαναφερθείσα Ανακοίνωση της Ευ¬ 
ρωπαϊκής Επιτροπής). 

Υφίσταται συνεπώς "πραγματοποίηση συγκέντρωσης" 
κατά την έννοια της παρ.1 του άρθρου 4ε. Περαιτέρω η 
παράβαση της εν λόγω απαγορευτικής διάταξης από τα 
μέρη είναι υπαίτια, ενόψει των γνωστών και σαφών διατά¬ 
ξεων του Ν. 703/77, κυρίως για επιχειρήσεις με την εμπει¬ 
ρία των μερών της υπό κρίση συγκέντρωσης. Συντρέχει 
επομένως περίπτωση επιβολής προστίμου. 

Στην πωλήτρια Εταιρεία «ΟΤΕ» η Επιτροπή κρίνει σκό¬ 
πιμο να επιβάλει το ελάχιστο προβλεπόμενο πρόστιμο, 
ήτοι 10.000.000 δρχ. 

Όσον αφορά την αγοράστρια Εταιρεία «ΠΕΙΡΑΙΩΣ ΕΕΑ3- 
ΙΝΟ», η οποία, μετά την οριστική συμφωνία θα αποκτήσει 
τον αποκλειστικό έλεγχο της εξαγοραζομένης, παρατηρεί- 
ται ότι αυτή είχε ιδιαίτερο συμφέρον για την πρόωρη από¬ 
κτηση (κοινού) ελέγχου επί της (ανταγωνιστικής) επιχείρη¬ 
σης «ΟΤΕ ΕΕΑ3ΙΝΘ», δεδομένου ότι, κατά το στάδιο του 
κοινού ελέγχου, μπορούσε, ασκώνταςτις εξουσίες που της 
παρέχουν οι σχετικές ρήτρες του προσυμφώνου, να εκμε- 
ταλλευτείτις εξουσίες αυτές προς ίδιο όφελος, το οποίο θα 
παρέμενε σε αυτή ακόμα και σε περίπτωση μη υπογραφής, 
για οποιοδήποτε λόγο, της οριστικής συμφωνίας. Γιατο λό¬ 
γο αυτό η Επιτροπή θεωρεί ότι στην εν λόγω εταιρία θα πρέ¬ 
πει να επιβληθεί υψηλότερο πρόστιμο. 

Για τον ακριβή καθορισμό του προστίμου η Επιτροπή 
θεωρεί ότι μπορεί να λαμβάνεται υπόψη τόσο ο συνολικός 
κύκλος εργασιώντου ομίλου, στον οποίο ανήκειη συμμε- 
τέχουσα στη συγκέντρωση επιχείρηση, πράγμα το οποίο 
μπορεί να αποτελεί ένδειξη - έστω και ατελή - για το μέγε¬ 
θος του ομίλου και την οικονομική του ισχύ όσο και ο κύ¬ 
κλος εργασιών για τα εμπορεύματα ή τις υπηρεσίες για 
τις οποίες συντρέχει παράβαση και ο οποίος είναι ως εκ 
τούτου ενδεικτικός της βαρύτητας της τελευταίας. Ως εκ 
τούτου δεν μπορεί να προσδίδεται ούτε στο ένα ούτε στο 
άλλο από αυτά τα μεγέθη δυσανάλογη σημασία σε σχέση 
με τα άλλα στοιχεία εκτιμήσεως και, κατά συνέπεια, ο ορ¬ 
θός καθορισμός του προστίμου δεν μπορεί να είναι απο¬ 
τέλεσμα απλού υπολογισμού που στηρίζεται στον ολικό 
κύκλο εργασιών. Έτσι έχουν ιδίως τα πράγματα όταν τα 
οικεία εμπορεύματα ή υπηρεσίες δεν αντιπροσωπεύουν 
παρά ένα μικρό ποσοστό του συνολικού κύκλου εργασιών 
όπως αυτός υπολογίζεται βάσει του άρθρου 4στ του Ν. 
703/77, όπως ισχύει (πρβλ. ΔΕΚ, αποφάσειςτης 7.6.1983, 
συνεκδ. υποθ. 100-103/80, Μυείςυθ Οίίίυείοη Ρτεηςείεθ, 
Συλλ. 1983, σελ. 1825, σκέψη 121 και της 12.11.1985, 
υπόθ. 183/83, Κτυρρ κατά Επιτροπής, Συλλ. 1985, σελ. 
3609, σκέψη 37 και Πρωτοδικείο ΕΚ, απόφαση της 

14.7.1994, υπόθεση Τ-77/92, ΡηγΚθγ Ρθη/Επιτροπή, Συλλ. 
1994, σελ. 11-549, σκέψεις 94-95). 

Με βάση τα παραπάνω και λαμβάνοντας κυρίως υπόψη 
ότι η υπό κρίση συγκέντρωση, και συνακόλουθα η συντε¬ 
λεσθείσα παράβαση, αφορά μόνο την αγορά χρηματοδο¬ 
τικών μισθώσεων και όχι άλλες αγορές, στις οποίες δρα¬ 
στηριοποιούνται άλλες επιχειρήσεις του ομίλου, στον 
οποίο ανήκειη Εταιρεία «ΠΕΙΡΑΙΩΣ ΙΕΑδΙΝΘ», θεωρεί εύ¬ 
λογη την επιβολή στην τελευταία προστίμου ύψους 
85.000.000 δρχ., το οποίο αντιστοιχεί σε ποσοστό 1,40 % 
περίπου του κύκλου εργασιών της εν λόγω εταιρείας κα¬ 
τά το έτος 2000 και σε ποσοστό 0,02 % του συνολικού κύ¬ 
κλου εργασιών του ομίλου της «ΤΡΑΠΕΖΑΣ ΠΕΙΡΑΙΩΣ» 
(στον οποίο αυτή ανήκει) κατά το έτος 2000. 

Ένα μέλος όμως της Επιτροπής κρίνει ότι το ανωτέρω 
εκ 85.000.000 δρχ. πρόστιμο στην εταιρία «ΠΕΙΡΑΙΩΣ 
ΕΕΑ3ΙΝΘ», είναι υψηλό σε σχέση με την συντελεσθείσα 
παράβαση και ως εκ τούτου θα πρέπει να της επιβληθεί 
πρόστιμο εκ 50.000.000 δρχ., όπως προτείνεται και στην 
εισήγηση της Γραμματείας. 

6. Δευτερεύοντες περιορισμοί 

Όσον αφορά τις υποχρεώσεις που περιλαμβάνονται 
στον όρο 19 του προσυμφώνου, όπου προβλέπεται υπο¬ 
χρέωση του Πωλητή, για μία 5ετία από την υπογραφή της 
Οριστικής Σύμβασης, στην ελληνική επικράτεια: α) να μην 
ιδρύσει εταιρία χρηματοδοτικής μίσθωσης και να μην 
συμμετάσχει στο μετοχικό κεφάλαιο εταιρίας χρηματο¬ 
δοτικής μίσθωσης σε ποσοστό μεγαλύτερο του 15%, και 
β) να μην ασχοληθεί άμεσα ή έμμεσα με χρηματοδοτικές 
μισθώσεις ως εκμισθωτής, με εξαίρεση μόνο επιτρεπόμε¬ 
νες από το νόμο χρηματοδοτικές μισθώσεις στις οποίες 
το αντικείμενο της χρηματοδοτικής μίσθωσης είναι προϊ- 
όντο οποίο κατασκευάζεται ή αποτελεί αντικείμενο εμπο¬ 
ρίας του πωλητή ή θυγατρικήςτου ή συνδεδεμένης με αυ¬ 
τόν εταιρίας, παρατηρούνται τα εξής: 

Οι ως άνω υποχρεώσεις μπορεί να θεωρηθεί ότι συνδέ¬ 
ονται άμεσα με την υπό κρίση συγκέντρωση και είναι ανα¬ 
γκαίες για την πραγματοποίησή της, υπό την έννοια ότι 
επιτρέπουν στον αγοραστή να εξασφαλίσει την αφοσίω¬ 
ση της πελατείας και να αξιοποιήσει πλήρως την εξαγο¬ 
ραζόμενη επιχείρηση, εάν δε δεν υπήρχαν, η συγκέντρω¬ 
ση δεν θα μπορούσε να πραγματοποιηθεί ή θα μπορούσε 
μόνο υπό δυσμενέστερους όρους. 

Όσον αφορά τη χρονική διάρκεια παρόμοιων περιορι¬ 
σμών γίνεται γενικά δεκτό, με βάση τη σχετική εμπειρία, 
ότι όταν η μεταβίβαση επιχείρησης περιλαμβάνει στοι¬ 
χεία φήμης, πελατείας και τεχνογνωσίας, οι ρήτρες μη 
ανταγωνισμού δικαιολογούνται γενικά για περιόδους έως 
και τριών ετών, ενώ όταν η μεταβίβαση περιλαμβάνει μό¬ 
νο τη φήμη και πελατεία, οι ρήτρες δικαιολογούνται γενι¬ 
κά για περιόδους έως και δύο ετών. Μεγαλύτερες περίο¬ 
δοι μπορούν να δικαιολογηθούν σε ορισμένες μόνο περι¬ 
πτώσεις, για παράδειγμα όταν αναμένεται βάσιμα ότι η 
αφοσίωση του πελάτη στον πωλητή θα συνεχιστεί για πε¬ 
ρισσότερα από δύο χρόνια ή όταν η έκταση και η φύση της 
μεταβιβαζόμενης τεχνογνωσίας δικαιολογεί περίοδο 
προστασίας πέραν των τριών ετών (βλ. και σημ. 15 της 
υπό στοιχεία 2001/0188/03 Ανακοίνωσης της Ευρωπαϊ¬ 
κής Επιτροπής σχετικά με τους περιορισμούς που συνδέ¬ 
ονται άμεσα και είναι αναγκαίοι για τις συγκεντρώσεις, ΕΕ 
αριθ. Ο 188 της 4.7.2001, σελ. 5). 


Στην υπό κρίση συγκέντρωση υπάρχει ασφαλώς μετα¬ 
βίβαση κυρίως πελατείας, αλλά όχι και τεχνογνωσίας. 
Ωστόσο, ενόψει της μεγάλης φήμης που απολαμβάνει η 
πωλήτρια επιχείρηση (ΟΤΕΑ.Ε.) στην αγορά και της ισχυ¬ 
ρής θέσης και της εκτεταμένης πελατείας που κατέχει ο 
όμιλός της σε διάφορες άλλες αγορές, σε συνδυασμό με 
το γεγονός ότι το γνωστοποιηθέν προσύμφωνο προβλέ¬ 
πει, μεταξύ άλλων, και την αλλαγή της επωνυμίας της 
Εταιρείας «ΟΤΕΙΕΑ8ΙΝΘ» το αργότερο εντός 90 ημερών 
από την υπογραφή της οριστικής συμφωνίας (πράγμα 
που σημαίνει ότιτυχόν ίδρυση, από την πωλήτρια εταιρία, 
αμέσως μετά την πάροδο των δύο (2) ετών από την υπο¬ 
γραφή της οριστικής συμφωνίας, νέας Εταιρείας με το 
ίδιο αντικείμενο δραστηριότητας και με την ίδια ως άνω ή 
παρεμφερή επωνυμία θα ήταν πρόσφορη να επαναφέρει 
σε αυτή ένα όχι ασήμαντο μέρος της εκχωρηθείσας πε¬ 
λατείας), η Επιτροπή κρίνει ότι η ως άνω ρήτρα μη αντα¬ 
γωνισμού μπορεί να θεωρηθεί αναγκαία για την πραγμα¬ 
τοποίηση της υπό κρίση συγκέντρωσης για μια περίοδο 
τριών (3) ετών από την υπογραφή της οριστικής συμφω¬ 
νίας, για την οποία περίοδο και καλύπτεται από την πα¬ 
ρούσα απόφαση βάσει του άρθρου 4δ παρ. 5 εδ.2του Ν. 
703/77, όπως ισχύει (πρβλ. και ΕΑ 183/111/2001). 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

1. Αποφαίνεται ότι δεν συντρέχει νόμιμη περίπτωση να 
απαγορευθεί η από 9.7.2001 γνωστοποιηθείσα στην Υπη¬ 
ρεσία μας, σύμφωνα με το άρθρο 4β του Ν. 703/77, όπως 
ισχύει, συγκέντρωση, η οποία πραγματοποιείται με το 
από 26.6.2001 προσύμφωνο πώλησης μετοχών, δυνάμει 
του οποίου η Εταιρεία «ΠΕΙΡΑΙΩΣ ΧΡΗΜΑΤΟΔΟΤΙΚΕΣ 
ΜΙΣΘΩΣΕΙΣ Α.Ε.» με διακριτικό τίτλο «ΠΕΙΡΑΙΩΣ ΕΘαείπρ 
Α.Ε», αποκτά τον έλεγχο της Εταιρείας «ΟΤΕ ίθαείηρ 
Α.Ε.», καθόσον δεν περιορίζει σημαντικά τον ανταγωνι¬ 
σμό στην σχετική αγορά την οποία αφορά. 

2. Αποφασίζει ομόφωνα: 

α) την επιβολή προστίμου ύψους 5.000.000 δρχ. στην Εται¬ 
ρεία «ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΕΛΛΑΔΟΣ Α.Ε.» 
για μη γνωστοποίηση της συγκέντρωσης κατά παράβαση 
του άρθρου 4βπαράγρ. 4του Ν. 703/77, όπως ισχύει, και 

β) την επιβολή προστίμου ύψους 10.000.000 δρχ. στην 
Εταιρεία «ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΕΛΛΑΔΟΣ 
Α.Ε.» για την πρόωρη πραγματοποίηση της συγκέντρω¬ 
σης κατά παράβαση του άρθρου 4ε παράγρ. 1 του Ν. 
703/77, όπως ισχύει, και 

3. Αποφασίζει, κατά πλειοψηφία, την επιβολή προστί¬ 
μου ύψους 85.000.000 δρχ. στην Εταιρεία «ΠΕΙΡΑΙΩΣ 
ΧΡΗΜΑΤΟΔΟΤΙΚΕΣ ΜΙΣΘΩΣΕΙΣ Α.Ε.» για την πρόωρη 
πραγματοποίηση της συγκέντρωσης κατά παράβαση του 
άρθρου 4ε παράγρ. 1 του Ν. 703/77, όπως ισχύει. 

Η ανωτέρω απόφαση εκδόθηκε την 4 Νοεμβρίου 2001. 

Η απόφαση να δημοσιευθεί στην Εφημερίδα της Κυ- 
βερνήσεως σύμφωνα με το άρθρο 23 παρ.7 του Κανονι¬ 
σμού Λειτουργίας και Διαχείρισης της Επιτροπής Αντα¬ 
γωνισμού (ΦΕΚ361/Β/4.4.2001). 

Ο Πρόεδρος 
ΗΛΙΑΣ ΣΟΥΦΛΕΡΟΣ 

Η Γραμματέας 
ΣΩΤΗΡΙΑ ΠΑΝΙΕΡΑ 

